2. ลักษณะการประกอบธุรกิจ

1.  ประวัติความเป็นมาและพัฒนาการที่สำคัญ

    1.  ประวัติความเป็นมา

  บริษัท ไทยฮา จำกัด (มหาชน) (“บริษัท”) หรือ (“THAI HA”) ก่อตั้งขึ้นเมื่อวันที่ 26 มีนาคม
  2536 โดยกลุ่มตระกูลตั้งพิรุฬห์ธรรม
  บริษัทก่อตั้งขึ้นมาโดยมีวัตถุประสงค์เพื่อดำเนินธุรกิจด้านพืชผลการเกษตรและเกษตรแปรรูป ในปี
  2543 บริษัทได้มีการเพิ่มทุนจดทะเบียนเป็น 100 ล้านบาท เพื่อก่อสร้างโรงงานที่
  อำเภอสามพราน จังหวัดนครปฐม ซึ่งทำให้บริษัทสามารถเพิ่มกำลังการผลิตอีก 300 %
  จากเดิมเทียบเท่า 40,000 ตันข้าวเปลือก มาเป็นเทียบเท่า 120,000 ตันข้าวเปลือก
  เพื่อตอบสนองการเจริญเติบโตของยอดขายข้าวที่เพิ่มขึ้นอย่างรวดเร็ว ในปี 2546
  บริษัทได้เพิ่มทุนจดทะเบียนเป็น 115 ล้านบาท
  เพื่อทยอยขยายกำลังการผลิตของโรงงานที่นครปฐมดังกล่าว
  และลงทุนเพิ่มเติมในโรงงานผลิตวุ้นเส้นถั่วเขียวที่อำเภอตากฟ้า จังหวัดนครสวรรค์
  สินค้าของบริษัทได้แก่ ข้าวสาร วุ้นเส้น น้ำมันปาล์ม น้ำส้มสายชู และถั่วต่างๆ

2.  พัฒนาการที่สำคัญในช่วง 5 ปีที่ผ่านมา

ด้านการดำเนินธุรกิจ

+--------+-------------------------------------------------------------+
| 2542   | ตลาดในประเทศ:                                               |
| ถึง     |                                                             |
| 2543   | ปี 2542 บริษัทได้เ                                              |
|        | ริ่มทำการตลาดผู้บริโภคสำหรับตราสินค้า “เกษตร” เพื่อให้ผู้บริโภคจดจำตราสินค |
|        | ้า “เกษตร” อย่างรวดเร็วและทั่วถึง โดยการลงทุนโฆษณาผ่านสื่อทีวีและวิทยุทั่วป |
|        | ระเทศ ใช้ชื่อชุด “เพื่อเราชาวไทย อยู่ดีกินดี” ซึ่งเป็นการนำเสนอภาพลักษณ์ของ |
|        | สินค้าที่มีการปรับปรุงคุณภาพ เพื่อสร้างความภักดีในกลุ่มผลิตภัณฑ์ โดยที่บริษัทได้ใช |
|        | ้งบประมาณค่อนข้างสูงในขณะที่ภาวะเศรษฐกิจของประเทศที่ยังไม่ฟื้นตัวในขณะนั้น  |
|        |                                                             |
|        | ตลาดต่างประเทศ:                                              |
|        |                                                             |
|        | จากเดิมที่บริษัทรับจ้างผลิตสินค้าในตราสินค้าของลูกค้า จนกระทั่ง ปี 2543      |
|        | เป็นต้นมาบริษัทได้เริ่มให้ความสำคัญในการทำการตลาดต่างประเทศ           |
|        | โดยมีเป้าหมายการสร้า                                           |
|        | งตราสินค้าของบริษัทให้เป็นตราสินค้าระดับโลกเพื่อให้เป็นที่รู้จักและยอมรับมากขึ้น |
|        | จึงได้ทำการเน้นไปที่การผลิตการจำหน่ายและการทำการตลาดในตรา “KASET   |
|        | BRAND” (ตราเกษตร) และ “ SMART CHEF” (ตราฉลาดชิม)             |
|        | พร้อมทั้งเริ่มแต่งตั้งเอเย่นต์ในต่างประเทศ                             |
|        | เพื่อการจัดจำหน่ายและกระจายผลิตภัณฑ์ตรา “KASET BRAND” และ “SMART   |
|        | CHEF” ไปยังผู้บริโภคต่างประเทศได้อย่างกว้างขวางและทั่วถึง              |
+--------+-------------------------------------------------------------+
| 2545   | บริษัทได้พัฒนาคุณภาพ                                             |
|        | การผลิตจนได้การรับรองมาตรฐานความปลอดภัยทางด้านอาหารจากหลายระบบทั้ง |
|        | 2 โรงงาน อาทิเช่น HALAL, GMP, HACCP, THAILAND BRAND           |
|        | มาตรฐานกรมการค้าภายใน และมาตรฐานกรมการค้าต่างประเทศ            |
|        | รวมถึงเป็นบริษัทรายแรกที่ได้รับรางวัลประกาศนียบัตรเ                    |
|        | กียรติคุณการควบคุมคุณภาพและการโฆษณาเป็นธรรมจากสำนักงานคุ้มครองผู้บริโภค |
|        | (สคบ.)                                                      |
+--------+-------------------------------------------------------------+
| 2546   | บริษัทได้รับรองมาตรฐานระบบ ISO 9001:2000 ทั้งระบบจากสถาบัน SGS     |
|        | และผลิตภัณฑ์ข้าวหอ                                              |
|        | มมะลิตราเกษตรได้ทำให้บริษัทก้าวขึ้นเป็นผู้นำตลาดค้าปลีกสมัยใหม่ภายในประเทศ |
|        | (ที่มา: AC Neilsen Retail Audit Thailand)                     |
+--------+-------------------------------------------------------------+
| 2547   | บริษัทได้ทำการซื้อที่ดินและโรงงานผลิตวุ้นเส้นถั่วเขียวที่อำเภอตากฟ้า          |
|        | จังหวัดนครสวรรค์ จากเดิมที่บริษัทเช่าในปี 2544                        |
|        | และจากนโยบายแนวรุกทางด้านการตลาดที่ต้องการเป็นสินค้าระดับโลก         |
|        | บริษัทได้รับรางวัล Prime Minister Award ประเภท Brand Name        |
|        | โดยกรมส่งเสริมการส่งออก กระทรวงพาณิชย์                           |
|        | ปัจจุบันสินค้าตราเกษตรและฉลาดชิมได้มีการวางขายอย่างกว้างขวางมากกว่า 40 |
|        | ประเทศทั่วโลก                                                 |
+--------+-------------------------------------------------------------+
|        | เมื่อเดือนกันยายน 2547 บริษัทได้เป็นผู้บริหารธุรกิจช่องทางการจัดจำหน่ายสินค้า |
|        | Consumer ในประเทศ ได้แก่ ลูกค้าประเภท ดิสเค้าท์สโตร์ ซุปเปอร์มาร์เก็ต   |
|        | ยี่ปั๊ว/ซาปั๊ว และ ช่องทางจัดจำหน่าย “CATERING” ได้แก่ โรงแรม          |
|        | ภัตตาคารจีน ร้านอาหารไทย และอุตสาหกรรมอาหารต่อเนื่อง โดยการเข้าซื้อหุ้น |
|        | จำนวน 4,799,993 หุ้น มูลค่าที่ตราไว้หุ้นละ 10 บาท คิดเป็นร้อยละ 99.99   |
|        | ของทุนจดทะเบียนของ บริษัท เชียร์ เทรดดิ้ง จำกัด                      |
|        | ซึ่งเป็นบริษัทใหม่ที่ได้จัดตั้งเมื่อวันที่ 19 กรกฎาคม 2547 และรับโอนพนักงาน    |
|        | และ สินทรัพย์ที่เกี่ยวข้อง จากบริษัท เชียร์ (ประเทศไทย) จำกัด            |
|        | ตามมูลค่าทางบัญชี ณ วันที่ 31 กรกฎาคม 2547                         |
|        | โดยมีวัตถุประสงค์เพื่อให้โครงสร้างการดำเนินธุรกิจของบริษัทเป็น            |
|        | ไปตามระบบบรรษัทภิบาลที่ดีและขจัดโอกาสที่อาจเกิดความขัดแย้งทางผลประโยชน์ |
|        | ซึ่งจะก่อให้เกิดประโยชน์สูงสุดต่อบริษัท                                |
|        | จากเดิมที่ขายสินค้าแก่ลูกค้าทั้งหมดดังกล่าวผ่านบริษัท เชียร์ (ประเทศไทย)     |
|        | จำกัด ซึ่งเป็นผู้ถือหุ้นใหญ่และเป็นลูกค้าที่สำคัญรายหนึ่งของบริษัท ในสัดส่วนร้อยละ |
|        | 59 ของยอดขายของบริษัท หรือคิดเป็นจำนวนเงิน 565 ล้านบาทในปี 2546     |
|        | และคิดเป็นร้อยละ 47.54 ของยอดขายของบริษัทซึ่งอยู่ที่ 533.33 ล้านบาท     |
|        | สำหรับงวด 6 เดือนแรกของปี 2547 หรือคิดเป็นจำนวนเงิน 253.58 ล้านบาท  |
|        | ปัจจุบัน บริษัท เชียร์ (ประเทศไทย) จำกัด เป็นบริษัทโฮลดิ้ง               |
|        | ภายหลังจากโอนธุรกิจดังกล่าวให้กับบริษัท เชียร์ เทรดดิ้ง จำกัด ดังกล่าว      |
+--------+-------------------------------------------------------------+
|        | บริษัทได้รับรางวัล Prime Minister Award ประเภท Brand Name        |
|        | โดยกรมส่งเสริมการส่งออก กระทรวงพาณิชย์                           |
|        |                                                             |
|        | ผลิตภัณฑ์ข้าวหอ                                                 |
|        | มมะลิตราเกษตรได้ทำให้บริษัทก้าวขึ้นเป็นผู้นำตลาดค้าปลีกสมัยใหม่ภายในประเทศ |
|        | ในปีที่ 2 ติดต่อกัน (ที่มา: AC Neilsen Retail Audit Thailand)       |
+--------+-------------------------------------------------------------+
| 2548   | บริษัทได้เพิ่มตราสินค้าในต่างประเทศ                                 |
|        | เพื่อขยายสัดส่วนทางการตลาดของข้าวบรรจุถุงและผลิตภัณฑ์ของบริษัท          |
|        | และเพื่อเป็นการสร้างตราสินค้าระดับโลกเพื่อให้เป็นที่รู้จักและยอมรับมากยิ่งขึ้น   |
|        | โดยการผลิต การจำหน่ายและการทำการตลาดสินค้าของบริษัทในตรา          |
|        | “IMPERIAL TASTE” (ตราอิมพีเรียล เทสท์)                          |
+--------+-------------------------------------------------------------+
| ไ      | ในการประชุมของคณะกรรมการของบริษัท ไทยฮา จำกัด (มหาชน) ครั้งที่      |
| ตรมาสที่ | 4/2548 เมื่อวันที่ 11 พฤศจิกายน 2548                              |
| 3 2548 | โดยมีกรรมการตรวจสอบเข้าร่วมประชุมด้วย                            |
|        | คณะกรรมการได้อนุมัติซื้อหุ้นสามัญทั้งหมดของ บริษัท ไทยฮา ออสเตรเลีย จำกัด  |
|        | ที่จดทะเบียนจัดตั้งเมื่อวันที่ 31 สิงหาคม 2548 ณ ประเทศออสเตรเลีย        |
|        | ด้วยทุนจดทะเบียนทั้งสิ้น AUD$300,000 เพื่อเป็นบริษัทย่อยของบริษัท          |
|        | โดยมีวัตถุประสงค์ให้ บริษัทไทยฮา ออสเตรเลีย จำกัด                    |
|        | ดำเนินธุรกิจกระจายสินค้า Consumer ของบริษัท                        |
|        | เข้าในช่องทางค้าส่งและค้าปลีก รวมถึงทำการตลาด                      |
|        | จากเดิมที่บริษัททำการขายผลิตภัณฑ์หลักคือ                              |
|        | ข้าวบรรจุถุงผ่านตัวแทนท้องถิ่นชาวต่างชาติ (Agent) ในประเทศออสเตรเลีย   |
+--------+-------------------------------------------------------------+

  ด้านเงินทุน

  --------- ----------------------------------------------------------------------------------
  2543      ในเดือนกุมภาพันธ์ และเดือนพฤศจิกายน พ.ศ. 2543 บริษัทได้เพิ่มทุนจดทะเบียนเป็น 80.00 ล้านบาท และ
            100.00 ล้านบาท ตามลำดับ เพื่อก่อสร้างโรงงานผลิตข้าวขาวหอมมะลิแห่งใหม่ที่อำเภอสามพราน
            จังหวัดนครปฐม ซึ่งทำให้บริษัทสามารถขยายกำลังการผลิตถึง 3 เท่าตัวจากเทียบเท่า 40,000
            ตันข้าวเปลือกเป็นเทียบเท่า 120,000 ตันข้าวเปลือก
            เพื่อตอบสนองความต้องการข้าวขาวหอมมะลิที่เพิ่มขึ้นอย่างรวดเร็วจากทั้งตลาดภายในประเทศและต่างประเทศ
            นอกจากนี้ บริษัท ได้เพิ่มผลิตภัณฑ์ข้าวขาวหอมมะลิภายใต้ตรา “ฉลาดชิม”
            เพื่อตอบสนองกลุ่มลูกค้าที่มีความต้องการผลิตภัณฑ์ที่มีคุณสมบัติหลากหลายกว่าเดิม

  2546      ในปลายปี 2546 บริษัทได้เพิ่มทุนจดทะเบียนจาก 100.0 ล้านบาทเป็น 115.00 ล้านบาท
            เพื่อขยายพื้นที่ของโรงงานเดิมที่ อำเภอสามพราน จังหวัดนครปฐม
            ให้สามารถรองรับการขยายกำลังการผลิตข้าวขาวหอมมะลิอีกร้อยละ 30 เป็นเทียบเท่า 150,000
            ตันข้าวเปลือกต่อปี

  2547      ที่ประชุมวิสามัญผู้ถือหุ้น ครั้งที่ 1/2547 มีมติให้บริษัทแปรสภาพเป็นบริษัทมหาชน และ เพิ่มทุนจดทะเบียนจาก
            115.00 ล้านบาท เป็น 150.00 ล้านบาท โดยการออกหุ้นสามัญใหม่จำนวน 35 ล้านบาท มูลค่าที่ตราไว้หุ้นละ 1
            บาท เพื่อเสนอขายให้กับประชาชน และกรรมการและพนักงาน และเปลี่ยนชื่อจาก “บริษัท ไทยฮา จำกัด” เป็น
            “บริษัท ไทยฮา จำกัด (มหาชน)” เมื่อวันที่ 30 มีนาคม 2547

            ที่ประชุมวิสามัญผู้ถือหุ้นครั้งที่ 2/2547 เมื่อวันที่ 18 สิงหาคม 2547 มีมติให้ลดทุนจดทะเบียนของบริษัทจาก
            150,000,000 บาท เป็น 115,000,000 บาท โดยการตัดหุ้นสามัญเพิ่มทุนที่ได้มีมติจัดสรรและจดทะเบียนแล้ว
            แต่ยังมิได้นำออกจำหน่ายจำนวน 35,000,000 หุ้น และพิจารณาอนุมัติให้บริษัทเพิ่มทุนจดทะเบียนจาก
            115,000,000 บาท เป็น 198,000,000 บาท โดยการออกหุ้นสามัญเพิ่มทุนจำนวน 83,000,000 หุ้น
            มูลค่าที่ตราไว้หุ้นละ 1.00 บาท รวมเป็นเงินทั้งสิ้น 83,000,000 บาท ซึ่งแบ่งออกเป็น 33,000,000 หุ้น
            เพื่อจัดสรรให้แก่บริษัท เชียร์ (ประเทศไทย) จำกัด ในราคาหุ้นละ 1.10 บาท
            โดยเป็นมูลค่าทางบัญชีของบริษัทหักด้วยเงินปันผลระหว่างกาล ซึ่งเป็นผู้ขายหุ้นสามัญของบริษัท เชียร์ เทรดดิ้ง
            จำกัด ซึ่งมีทุนจดทะเบียนชำระแล้วอยู่ที่ 48.00 ล้านบาท ในสัดส่วนร้อยละ 99.99 ให้กับบริษัท และเมื่อวันที่ 15
            กันยายน 2547 บริษัทได้จดทะเบียนกับกระทรวงพาณิชย์เป็นที่เรียบร้อย
            ทำให้ทุนจดทะเบียนชำระแล้วของบริษัทจาก 115.00 ล้านบาท เป็น 148.00 ล้านบาท
            จากการออกหุ้นสามัญใหม่ดังกล่าวให้กับบริษัท เชียร์ (ประเทศไทย) จำกัด และแบ่งออกเป็น 45,000,000 หุ้น
            เพื่อทำการออกและเสนอขายต่อประชาชน และอีก 5,000,000 หุ้น
            เพื่อเสนอขายให้กับกรรมการและพนักงานของบริษัทและบริษัทย่อย
  --------- ----------------------------------------------------------------------------------

2.  ภาพรวมการประกอบธุรกิจของบริษัท

  บริษัทประกอบธุรกิจการผลิตและจำหน่ายข้าวขาวหอมมะลิบรรจุถุงและธัญพืชต่างๆบรรจุถุง
  และสินค้าเกษตรแปรรูปประเภทผลิตภัณฑ์ วุ้นเส้น และน้ำส้มสายชูภายใต้ชื่อ ตรา “เกษตร” และ
  ตรา “ฉลาดชิม” และน้ำมันพืชตราเชียร์
  โดยมีวัตถุประสงค์เพื่อสามารถตอบสนองผู้บริโภคที่ต้องการสินค้าที่มีคุณภาพสูง (Premium)
  เมื่อเทียบกับสินค้าชนิดเดียวกัน
  เนื่องจากบริษัทได้เล็งเห็นโอกาสในการเติบโตของตลาดข้าวขาวหอมมะลิทั้งภายในและต่างประเทศ
  จึงมีเป้าหมายที่จะขยายส่วนแบ่งการตลาดข้าวขาวหอมมะลิ
  โดยที่บริษัทได้ดำเนินการขยายพื้นที่โรงงานที่อำเภอสามพราน จังหวัดนครปฐม
  และสร้างคลังสินค้าเพิ่มเติม 1 หลังเพื่อรองรับกำลังการผลิตเพิ่มขึ้นอีกร้อยละ 30 เป็นเทียบเท่า
  150,000 ตันข้าวเปลือกต่อปี เป็นที่เรียบร้อยแล้ว เมื่อไตรมาสที่ 4 ของปี 2547
  จากที่เดิมบริษัทมีกำลังการผลิตอยู่ที่เทียบเท่า 120,000 ตันข้าวเปลือกต่อปี

  นอกจากนี้ บริษัทได้เพิ่มสายผลิตภัณฑ์วุ้นเส้นถั่วเขียวเพื่อจัดจำหน่ายภายใต้ ตรา “ฉลาดชิม”
  โดยได้ทยอยติดตั้งเครื่องจักรพร้อมเพิ่มกำลังการผลิตวุ้นเส้นอีกร้อยละ 100 จากปัจจุบัน 1,200
  ตันเป็น 2,400 ตันต่อปี ซึ่งคาดว่าจะแล้วเสร็จภายในไตรมาสที่ 1 ของปี
  2549โดยการซื้อเครื่องจักรเพิ่มเติมที่ทันสมัยสำหรับโรงงานซึ่งตั้งอยู่ที่อำเภอ ตากฟ้า
  จังหวัดนครสวรรค์
  เพื่อสามารถรองรับความต้องการผลิตภัณฑ์วุ้นเส้นที่มีคุณภาพสูงของผู้บริโภคในประเทศ

  ลักษณะการดำเนินธุรกิจการผลิต การแบ่งบรรจุถุง หรือการจ้างผลิตสามารถสรุปได้ดังนี้คือ

1)  บริษัทเป็นผู้ประกอบธุรกิจการผลิตและจำหน่ายข้าวบรรจุถุง และวุ้นเส้นบรรจุถุง

2)  บริษัทนำธัญพืชต่างๆมาผ่านกระบวนการคัดแยก ทำความสะอาด และบรรจุถุงเพื่อจัดจำหน่าย

3)  บริษัทเป็นผู้นำน้ำมันพืชมาปรุงสูตรและจัดจำหน่าย

4)  บริษัทจ้างผู้ผลิตน้ำส้มสายชูเพื่อนำมาบรรจุขวดและจัดจำหน่าย

  ปัจจุบันบริษัทมีช่องทางการจำหน่ายสินค้าหลักอยู่ 3 ช่องทาง 1) ผ่านบริษัท เชียร์ เทรดดิ้ง
  จำกัด ซึ่งเป็นบริษัทย่อยของบริษัทเมื่อเดือน กันยายน 2547 แทนการขายผ่าน บริษัท เชียร์
  (ประเทศไทย) จำกัด 2) ผ่านฝ่ายขายในประเทศ และ 3) ผ่านฝ่ายขายต่างประเทศ
  โดยมีรายละเอียดดังนี้คือ

  1) การจัดจำหน่ายผ่านฝ่ายขายของบริษัท เชียร์ เทรดดิ้ง จำกัด ซึ่งจะขายสินค้าไปยังกลุ่มลูกค้า
  3 กลุ่มหลัก คือ 1. กลุ่มตลาดค้าปลีกสมัยใหม่ (Modern Trade) 2. กลุ่มร้านค้าทั่วไป และ
  3. กลุ่มลูกค้าอุตสาหกรรมต่อเนื่อง และ โรงแรม ภัตตาคาร และร้านอาหาร (Catering) 2)
  สำหรับช่องทางในประเทศนั้น
  บริษัทได้จัดจำหน่ายสินค้าไปยังกลุ่มลูกค้าเอเย่นต์และยี่ปั๊วของบริษัทที่จำหน่ายข้าวสารเป็นหลัก
  และ 3) สำหรับช่องทางในต่างประเทศ บริษัทได้มีการจัดจำหน่ายสินค้าไปยังส่วนต่างๆ ของโลก
  โดยมีการกระจายไปทุกๆ ทวีป รวม 40 ประเทศทั่วโลก ในปัจจุบัน
  โดยแต่ละแห่งจะมีเอเย่นต์นำเข้า
  มีการกำหนดสิทธิพื้นที่ในการจัดจำหน่ายที่ชัดเจนเพื่อสร้างความมั่นใจให้กับเอเย่นต์ในการทำตลาดและกระจายสินค้า

  ช่องทางการจำหน่ายสินค้าของบริษัท ไทยฮา จำกัด (มหาชน) และบริษัทย่อย

  หมายเหตุ: บริษัท เชียร์ เทรดดิ้ง จำกัด มีการรับโอนการดำเนินธุรกิจจัดจำหน่าย
  โดยรับโอนพนักงาน และ สินทรัพย์ที่เกี่ยวข้อง จากบริษัท เชียร์ (ประเทศไทย) จำกัด
  (รายละเอียดเพิ่มเติมอยู่ในส่วนที่ 2 ของร่างหนังสือชี้ชวนเรื่อง
  “ฐานะการเงินและผลการดำเนินงาน”)

  นอกจากนี้บริษัทได้ตระหนักถึงความสำคัญของการสื่อสารครบวงจรด้านการตลาด
  ที่จะนำงบประมาณและเครื่องมือที่มีอยู่ไปใช้ให้เกิดประโยชน์สูงสุด ในทุกๆ ปี
  บริษัทจะมีการโฆษณาผ่านสื่อทีวี การประชาสัมพันธ์ การจัดอีเว้นต์ สื่อวิทยุ สื่อสิ่งพิมพ์ สื่อ ณ
  จุดขาย และสื่อเสริมต่างๆ อย่างครบครัน

  บริษัทได้เน้นเรื่องการเพิ่มประสิทธิภาพอย่างต่อเนื่อง โดยในปี 2546 ได้มีการลงทุนในระบบ
  ERP: Enterprise Resource Planning เป็นจำนวนเงิน 15 ล้านบาท
  ซึ่งเป็นระบบที่เชื่อมโยงข้อมูลแต่ละแผนกทุกฝ่ายเข้าด้วยกันด้วยระบบบริหารการจัดการสารสนเทศ
  ทำให้เกิดประสิทธิภาพเพิ่มขึ้นในระยะยาว
  ระบบดังกล่าวคาดว่าจะช่วยทำให้บริษัทมีต้นทุนบริหารและการจัดการลดลง
  และสามารถทำให้บริษัทเป็นหนึ่งในผู้นำด้านต้นทุนบริหารและการจัดการในระยะยาว (Cost
  Leadership) และสำหรับด้านการบริหารต้นทุน
  บริษัทดำเนินการโดยมีต้นทุนทางการเงินที่ต่ำมาตลอด
  เนื่องจากบริษัทใช้เงินในส่วนของผู้ถือหุ้นของบริษัท อย่างไรก็ดี
  ปัจจุบันบริษัทมีแนวโน้มกู้เงินกับสถาบันทางการเงินมากขึ้น
  จากการที่บริษัทมีเครดิตที่ดีกับสถาบันทางการเงิน ด้วยประวัติการชำระเงินที่ดีมาตลอด
  รวมทั้งยังมีการป้องกันความเสี่ยงที่เกิดจากความผันผวนของอัตราแลกเปลี่ยน
  เพื่อลดความไม่แน่นอนในด้านรายได้ของบริษัท
  ซึ่งนำมาสู่การวางแผนทางการเงินและการจัดการต้นทุนที่มีประสิทธิภาพ

โครงสร้างรายได้ของบริษัทและบริษัทย่อยแยกตามสายธุรกิจ

[TABLE]

หมายเหตุ: 1) สินค้าอื่นในที่นี่ได้แก่ ธัญพืช น้ำมันพืช และน้ำส้มสายชู

2) สินค้าที่ซื้อมาเพื่อขายต่อหลักๆโดยบริษัทย่อย (หลังหักรายการระหว่างกันกับบริษัทแล้ว) เช่น
น้ำมันปี๊บตราองุ่น นมผงตรา Mission และ น้ำตาลทรายตรามิตรผล อย่างไรก็ตาม
ตั้งแต่ไตรมาสที่ 3 ของปีนี้เป็นต้นไป บริษัทย่อยได้ยกเลิกการขายนมผงตรา Mission
และจะจัดหาสินค้าอื่นมาทดแทนสินค้าดังกล่าวเพื่อชดเชยรายได้ที่เสียไป

ทั้งนี้ บริษัทมีสัดส่วนรายได้การขายสินค้าทั้งหมดในประเทศต่อส่งออกในปี 2546 คิดเป็น 72 : 28
และเมื่อบริษัทลงทุนในบริษัทย่อยดังกล่าวในเดือนกันยายนของปี 2547
สัดส่วนยอดขายในประเทศต่อต่างประเทศของบริษัทและบริษัทย่อยรวมกันสำหรับปี 2547 และ2548
ยังมีสัดส่วนคงที่โดยอยู่ในระดับที่ 72 : 28

ถึงกระนั้นก็ดี ตั้งแต่ไตรมาสที่ 3 ของปี 2548 บริษัทย่อยจะมีรายได้ลดลงบางส่วน
เนื่องจากได้ยกเลิกขายนมผงตรามิชชั่น (Mission) ซึ่งเป็นสินค้า Trading
และเป็นส่วนหนึ่งของโครงสร้างรายได้ของบริษัทและบริษัทย่อย
โดยสามารถคิดเป็นสัดส่วนอยู่ที่ร้อยละ 5.51 ของรายได้บริษัทและบริษัทย่อยรวมกัน
และคิดเป็นสัดส่วนอยู่ที่ร้อยละ 6.07 ของกำไรสุทธิบริษัทและบริษัทย่อยรวมกัน สำหรับปี 2548
อย่างไรก็ตาม บริษัทคาดว่าจะส่งผลกระทบต่อบริษัทและบริษัทย่อยในระยะเวลาอันสั้นเท่านั้น
เนื่องจากบริษัทย่อยอยู่ในช่วงหาสินค้าอื่นที่เป็นสินค้าเกษตรหรือสินค้าเกษตรแปรรูปมาทดแทนสินค้าดังกล่าวเพื่อชดเชยรายได้ที่เสียไป
อีกทั้ง การยกเลิกขายผลิตภัณฑ์นมผงจะทำให้บริษัทสามารถประหยัดค่าใช้จ่ายในการขนส่ง
เนื่องจากลูกค้าบางรายซึ่งต้องการผลิตภัณฑ์นมผงของบริษัทย่อยเป็นกลุ่มร้านค้าปลีกทั่วไป
เช่นร้านขายยา เป็นต้น
ส่งผลทำให้การจัดจำหน่ายและกระจายผลิตภัณฑ์ดังกล่าวของบริษัทย่อยมีค่าใช้จ่ายค่อนข้างสูง
และทำให้บริษัทต้องออกนอกเส้นทางการขนส่งผลิตภัณฑ์การเกษตร ซึ่งเป็นสินค้าหลักของบริษัท

เป้าหมายการดำเนินธุรกิจ:

บริษัทมีเป้าหมายและแนวทางการดำเนินธุรกิจในช่วง 5 ปีข้างหน้าดังนี้

1.  เป็นผู้นำในธุรกิจการส่งออกข้าวขาวหอมมะลิ โดยการสร้างตราสินค้าให้แข็งแกร่งในระดับโลก
    จากการที่บริษัทมีการกระจายข้าวสารหอมมะลิบรรจุถุงไปยังส่วนต่างๆ ของโลก
    โดยกระจายไปทุกๆ ทวีป รวม 40 ประเทศทั่วโลกนั้น
    บริษัทมีเป้าหมายที่จะขยายฐานลูกค้าเพิ่มเป็น 60 ประเทศในปี
    2549-2551โดยวางแผนที่จะขยายไปยังตลาดที่มีศักยภาพ เช่น ยุโรปตะวันออก
    ตะวันออกกลางและจีน

2.  ขยายธุรกิจในส่วนของวุ้นเส้นถั่วเขียวเพื่อเพิ่มรายได้เป็น 200 ล้านบาทต่อปี ภายใน 5
    ปีข้างหน้า โดยการสร้างตราสินค้าให้แข็งแกร่งในระดับประเทศ และ
    การขยายกำลังการผลิตอย่างต่อเนื่องเป็น 2,400 ตันต่อปี ภายในไตรมาสที่ 1 ของปี 2549

3.  วางแผนพัฒนาระบบการจัดการบริษัทเพื่อให้เป็นผู้นำในด้านการบริหารจัดการ
    โดยมีการนำระบบ ERP
    ซึ่งเป็นระบบที่เชื่อมโยงข้อมูลแต่ละแผนกทุกฝ่ายเข้าด้วยกันด้วยระบบบริหารการจัดการสารสนเทศ
    ด้วยเป้าหมายในการลดค่าใช้จ่ายจากการขายและการบริหารจัดการให้เป็นร้อยละ 4.5
    เมื่อเทียบกับยอดขาย

4.  ขยายสายผลิตภัณฑ์ใหม่ที่มีศักยภาพและเกื้อกูลกันกับสายผลิตภัณฑ์ในปัจจุบันอีก 3
    สายผลิตภัณฑ์ใหม่ภายใน 5 ปี